Hémecht

Hémecht - Revue d'histoire luxembourgeoise - Zeitschrift für Luxemburger Geschichte ass eng lëtzebuergesch Zäitschrëft iwwer d'Geschicht, virun allem vu Lëtzebuerg an der Groussregioun, déi véiermol am Joer erauskënnt. Nieft geschichtleche Sujete fënnt een der och iwwer Archeologie, Genealogie, Heraldik, Numismatik, Soziologie, asw.

D'Membere vum aktuelle Redaktiounscomité (2020) sinn: Andrea Binsfeld, Paul Dostert, Sonja Kmec, Benoît Majerus, Jean-Marie Majerus, Claudine Moulin a Michel Pauly. All Manuskripter gi vun engem wëssenschaftleche Comité evaluéiert ier se publizéiert ginn.Hémecht 2020, Heft 1, S. 4 (Comité de rédaction. Comité scientifique).

Geschicht
D'Hémecht gouf 1895 vum Martin Blum an dem Charles Müllendorff ënner dem Numm Ons Hémecht gegrënnt. 1948 gouf et en neien Ulaf vun der Zäitschrëft ënner dem Titel T Hémecht. Vun 1948 bis 1963 sinn ënner deem Titel 15 Joergäng erauskomm.1962 ass d'Serie net erauskomm. Quell: http://catalog.bibnet.lu/F/XF9T3BHGTNK9NMQYN7RJ65KF9TIIMQ5H9E98YT5HM1D7BCAYQ3-24029?func=direct&local_base=LUX01&doc_number=000075317 Zanter 1964 dréit se den haitegen Numm Hémecht.Fir richteg misst et "Heemecht" geschriwwe ginn.

Haaptredaktere ware vun 1963 bis 1983 de Joseph Maertz a vun 1983 bis 2011 de Paul Margue.Luxemburger Lexikon 2006, S. 170.Le Quotidien, 22.12.2011

Am Januar 2012 huet e Redaktiounscomité vu véier Memberen d'Leedung vun der Zäitschrëft iwwerholl. Deen 'neie' Redaktiounscomité an déi méi breet Ausriichtung vun der Zäitschrëft goufen de 16. Januar 2012 der Ëffentlechkeet virgestallt.Gaston Carré, 2012. Union pour la "Hémecht". La revue d'Histoire se dote d'un nouveau comité de rédaction. Luxemburger Wort vum 18. Januar 2012, S. 15.

Vun 1948 bis 2011 gouf an der Hémecht all Joer d'Bibliographie d'histoire luxembourgeoise publizéiert. Zanterhier gëtt et als Bibliographie zu lëtzebuergesche Geschichtstheme just nach déi betreffend Rubrik an der Online-Nationalbibliographie vun der Nationalbibliothéik, déi awer manner ausféierlech ass, wéi et déi vun der Hémecht war.Romain Hilgert: "In memoriam". d'Lëtzebuerger Land 23. Dezember 2011, S.25.

De 25. Mäerz 2020, am Kontext vun der COVID-19-Pandemie, huet d'Nationalbibliothéik decidéiert all Verëffentlechunge vun der Hémecht vun 1895 bis 2015 gratis am Internet op eluxemburgensia.lu zougänglech ze maachenMise en ligne et accès gratuit à la revue d'histoire luxembourgeoise Hémecht, gelies de 26.3.2020.

Index

 Hémecht/Index 1895-1900
 Hémecht/Index 1901-1910 (net komplett)
 Hémecht/Index 1911-1920
 Hémecht/Index 1921-1930
 Hémecht/Index 1931-1940
 Hémecht/Index 1948-1950
 Hémecht/Index 1951-1960
 Hémecht/Index 1961-1970
 Hémecht/Index 1971-1980
 Hémecht/Index 1981-1990
 Hémecht/Index 1991-2000 (net komplett)
 Hémecht/Index 2001-2010
 Hémecht/Index 2011-2020 (net komplett)

 Kuckt och 
 Lëtzebuerger Kulturzäitschrëften
 Heemecht

 Um Spaweck 
 Websäit vun der Zäitschrëft
 Lëscht vun den Artikelen an deene leschten Nummeren op der Websäit vum forum.
Komplett Editioun vun Ons Hémecht (1895 - 1939) op eluxemburgensia.lu
Komplett Editioun vun T Hémecht / Hémecht (1948 - 2015) op eluxemburgensia.lu.

Kategorie:Zäitschrëften zu Lëtzebuerg